Vali Yengalichev. Vali Fatexovich Yengalichev (1953-yil 30-aprelda tug‘ilgan) — psixologiya fanlari doktori, Sud ekspertizasi va kriminalistika ilmiy-tadqiqot markazi rahbari, K. E. Siolkovskiy nomidagi Kaluga davlat universitetining Umumiy va ijtimoiy psixologiya kafedrasi professori, Sochi davlat universitetining Umumiy psixologiya va ijtimoiy kommunikatsiyalar kafedrasi professori, Rossiya Federatsiyasi Tergov qo‘mitasining Moskva akademiyasi faxriy professori, M.Gerasiy nomidagi Yerevan davlat tibbiyot universiteti professori, Rossiya Federatsiyasi Oliy kasbiy taʼlimi faxriy xodimi, Rossiya Psixologiya Jamiyatining Muvofiqlashtiruvchi Kengash aʼzosi, Amerika Psixologiya Assotsiatsiyasining xorijiy aʼzosi. Shuningdek, Yengalichev Sertifikatlangan sud-psixolog va sud-lingvist, Aloqa, axborot texnologiyalari va ommaviy axborot vositalarini nazorat qilish federal xizmatining akkreditatsiyalangan eksperti hamdir. Shu bilan birga, ,Kaluga universiteti xabarnomasi" ilmiy jurnali tahririyati aʼzosi. Psixologiya fanlari doktori Vali Fatexovich huquqiy psixologiya, tergov psixologiyasi, sud psixologiyasi, psixolingvistika boʻyicha 270 dan ortiq nashrlar, jumladan, besh monografiya, oltita ilmiy-metodik qoʻllanma va toʻrt tildagi sud-psixologik ekspertiza boʻyicha ikkita ilmiy-metodik qoʻllanma muallifi va hammuallifi. Huquqiy psixologiyadagi asl ilmiy maktab asoschisi. V. F. Yengalichev muallifligidagi yuridik psixologiya bo‘yicha dastur Rossiya Federatsiyasi universitetlarining psixologiya kafedralari uchun asosdir. Biografiyasi. Vali Fatexovich Yengalichev 1953-yil 30-aprelda Toshkent shahrida tug‘ilgan. 1974-yilda Nizomiy nomidagi Toshkent davlat pedagogika institutini Rus tili va adabiyoti oʻqituvchisi mutaxassisligi boʻyicha, 1981-yilda esa Psixologiya fakultetining kunduzgi boʻlim aspiranturasini tamomlagan. Yengalichev 1983-yili Tbilisi davlat universitetida Psixologiya fanidan nomzodlik dissertatsiyasini himoya qilgan. 1990-yildan K. E. Siolkovskiy (KGU) nomidagi Kaluga davlat pedagogika universitetida ishlagan. 1993-yilda KGUning psixologiya kafedrasini, 1996-yilda ,Umumiy va huquqiy psixologiya" kafedrasini tashkil qilgan. 2006-yilda A. S. Pushkin nomidagi Leningrad davlat universitetida bir vaqtning o‘zida ikkita psixologik mutaxassislik ,Pedagogik psixologiya" va ,Huquqiy psixologiya" bo‘yicha doktorlik dissertatsiyasini himoya qilgan. 2006-yilda Yengalichev Vali Sud ekspertizasi va kriminalistika tadqiqot markazini (NISSeiK) tashkil qilgan.